GRUP SENDERISTA DE LA XIC DE LA TORRASSA: mayo 2017\nSEGUINT LA LLERA DEL RIU TER - De La Farga de Bebié a Borgonyà\nEl diumenge 21 de maig, vam ser 23 participants. Tothom ja estava avisat de que no trobaríem cap bar durant el recorregut matinal i que, per tant, cadascú es prengués el cafè abans de sortir de casa.\nEl viatge en tren, de dues hores, fins a La Farga, es fa llarg. Però tots hi anàvem molt animats, tot sabent que l'excursió era molt maca.\nPotser una de les sortides més interessants que hem fet: Naturalesa, bosc, camps verds i el riu durant tot el recorregut.\nQuan vam començar a caminar feia fresca, però, al poc, vam trobar una explanada on hi feia sol, i hi vam aprofitar per esmorzar.\nDesprés s'arriba al Castell de Montesquiu que, amb tot el seu entorn, constitueix el Parc del Castell de Montesquiu de la Diputació de Barcelona. Aquí ens hi vam aturar una estona i alguns van aprofitar per a veure el castell de més a prop. Per a visitar-lo per dins cal fer reserva.\nMés tard, vam arribar a St. Quirze de Besora, des d'on ja es podia veure, a una certa alçada, el riu Ter. Vam travessar el poble i vàrem enfilar el camí, que va fent pujades i baixades, pel seu marge.\nEstrets corriols, entre els arbres i al costat del riu, amb el soroll de l'aigua, feien la caminada enciçadora.\nPerò, aleshores s'arriba a un inmens bosc, on el camí a estones s'esborra i torna a aparèixer més endavant, i corriolets paral.lels fan el mateix. A més, la senyalització del GR en aquest indret no és gaire bona. La questió és que va arribar un moment en que ens hi vam trobar perduts. A una banda teníem el riu i, a l'altre, un inmens mar d'arbres. Calia, doncs, investigar la situació.\nDesprés d'una estona d'estar aturats sense saber què fer, i de buscar una mica aquí i enllà, a la fi vam trobar, una mig esborrada senyal del GR. vàrem seguir el caminet, però això ens va portar a un extens camp d'ortigues, que teníen fins i tot l'alçada d'una persona, i que vam haver de passar tot estirant els braços cap a munt, per tal de que no ens piquesin. Tot i això, no vam poder evitar el contacte amb aquestes plantes i de patir, la gran majoria dels caminants, els seus efectes. Però és que el sender anava per allà. Qualsevol intent de deixar-lo, i anar per un altre lloc, per tal d'evitar les ortigues, hagués soposat el risc de perdre'ns una altra vegada.\nBé, després d'aquesta aventura, ja vam sortir a una neta clariana de bosc, on vam aprofitar per dinar.\nAcabats els àpats, vam continuar la ruta sense cap més incident, gaudint del bonic paisatge, però encara ens quedava una bona estona de caminar, fins a arribar a Borgonyà.\nAquest petit nucli de població havia sigut una colònia, fundada per uns escocesos, cap a finals del segle XIX. És un indret molt tranquil i agradable, format per grups de cases unifamiliars, l'antiga fàbrica, i, tot plegat, molt enjardinat. Hi destaca la imponet església dalt un turó.\nEncara ens quedava temps per agafar el tren de tornada, i el vam aprofitar en el bar d'aquest lloc, on semblaba que tota la població s'hi havia concentrat. Hi vam pendre alguna cosa i, no gaire més tard, ja estàvem de viatge cap a casa.\nFotografia . LIDIA\nL'excursió que farem al juny :\nDE SITGES A VILANOVA PELS PENYA-SEGATS (GR 92)\nDia: Diumenge 18 de juny del 2017\nHora: A les 8.35 h., per agafar el tren de la línia R2, de les 9.06 h., que arriba a Sitges a les 9.37 h.\nCost de l'excursió: 8,20 €, que són els bitllets d'anada a Sitges i de tornada des de Vilanova (4,10 € cada un). Es tracta de la zona 4. Abonament 10 viatges 27,55 €\nDades de l'itinerari: 12 Km., amb un desnivell acumulat d'uns 200 m.\nDificultat: Baixa, fàcil.\nPortar: Esmorzar, dinar, aigua, calçat de senderisme. I, també, gorra o barret, i protecció solar.\nObservacions: Un cop a Vilanova, tindrem temps d'esbarjo en un parc que hi ha al costat de la platja. Porteu, doncs, el banyador, els qui volgueu fer una remollada.\nPublicado por Regina en 9:36 No hay comentarios:\nEtiquetas: SEGUINT LA LLERA DEL RIU TER De La Farga de Bebié a Borgonyà\nEXCURSIÓ A MONTSERRAT- COLLBATÓ-MONTSERRAT-MONISTROL\nEl diumenge, 30 d'abril, anàvem a fer l'excursió a Montserrat, però vam haver de passar-la al dilluns, dia 1, per la pluja. Gràcies al Whatssapp vam poder comunicar-nos tots i quedar-hi d'acord.\nEl dia 1 de maig vám fer la sortida a Montserrat, érem 13 participants. L'autobús ens va portar fins a Collbató en aproximadament una hora\nAquesta població és molt maca i típica. Té les parets de Montserrat al fons, i això li dóna un aire de postal.\nEn la primera cafeteria que hi vam trobar vam esmorzar i prendre els cafès.\nVam començar a caminar, primer pujant per unes inacabables escales, fins arribar a les famoses Coves del Salnitre, que, per visitar-les, sembla que s'hi ha de demanar amb antelació. De totes maneres, no haguéssim tingut temps de fer la visita, per que ja s'ens havia fet una mica tard i calia anar pujant.\nA partir d'aquí, el camí és molt bonic i primer va planer, per després començar a enfilar-se cap a els turons de Montserrat.\nLes vistes, tant a les parets verticals de la muntanya, com a les verdes planes d'Olesa i Esparreguera, són espectaculars. Hi vam anar pujant lentament, sense incidències, gaudint del paisatge, fins arribar a un coll, on comença un corriol que porta a la Santa Cova.\nAleshores va vindre el famós Via Crucis que, de primer, va fent baixada, però després esdevé una forta pujada, que te l'has de prendre amb molta paciència, per tal de no arribar a dalt rebentat.\nEl complex de Montserrat estava ple de gom a gom: gent i turistes per tot arreu. Malgrat això, vam trobar un agradable raconet on dinar. Dos gatets s'ens hi acostaven per que els hi donessim menjar.\nVa arribar l'hora de baixar. Només dos participants van agafar el cremallera. Els demés vam tirar avall per les irregulars escales, que et porten finalment a una pista en direcció a Monistrol.\nI en aquesta població vam agafar el tren de tornada a Barcelona.\nl'excursió que farem al maig\nDia: Diumenge 21 de maig del 2017\nLloc de trobada: Estació de Sants, entre l'entrada del AVE i les màquines de bitllets\nHora: A les 7.25, per agafar el tren de la línia R3, que surt a les 7.49 h., i arriba a La Farga a les 9.42\n(Cal fer aquesta matinada, per que el següent tren que s'atura a La Farga surt a les 11.09 h. No hi ha cap altre entremig)\nCost de l'excursió: 13,85 €, que són els bitllets d'anada a La Farga: 7,70 €, i el de tornada des de Borgonyà, o Torelló (és la mateixa zona) : 6,15 €\nBonotren a La Farga (10 viatges): 52,00 €\nBonotren des de Borgonyà, o Torelló (10 viatges): 41,85 €.\nDades de l'excursió: 17 Km., si es fa fins a Borgonyà (però en aquest indret hi ha menys frequència de trens per tornar).\n21 Km., si es fa fins a Torelló.\nSEGUINT LA LLERA DEL RIU TER - De La Farga de Bebi...


Mataró promourà una guia de rutes pels seus espais forestals\nEl Parc Forestal, un dels punts d'inici de rutes per la natura a Mataró\n7 de desembre de 2020 (13:14 CET)\nCada cop més mataronins gaudeixen del patrimoni natural que hi ha al terme municipal però aquest no està prou ben senyalitzat ni difós\nEl patrimoni natural i històric que hi ha als espais forestals del terme municipal de Mataró és molt ric i variat. Els diferents turons (de Cerdanyola i d’Onofre Arnau, Cabanyes, d’en dori, Can Bruguera...), fonts (La Moreneta, el Sot de la Salamandra), les ermites de Mata o ; a més de les 750 hectàrees de zona agrària de les Cinc Sènies, Mata i Valldeix. Una llarga llista que cada cop més mataronins i mataronines volen gaudir, en especial en temps de Covid, on les limitacions d’interacció social i de mobilitat fan que els espais naturals propers siguin una de les poques fonts d’oci i de benestar a l’abast.\nLes restriccions actuals com ara el confinament perimetral municipal, sumades a la creixent voluntat ciutadana de gaudir de l’entorn natural, està fent que diferents espais del terme municipal de Mataró, com ara Can Bruguera, el Parc Forestal o el Passeig Marítim, pateixin massificacions de persones i vehicles, sobretot els caps de setmana. Aquest darrer cap de setmana, per exemple, la tendència força actual d’anar a buscar el tió ha fet que els entorns de Can Bruguera s’hagi omplert a vessar de cotxes aparcats i famílies passejant-hi.\nCan Bruguera, diumenge passat, mostrant que és un dels espais forestals de Mataró més massificats. Foto: Cedida\nDavant d’aquesta situació, l’Ajuntament de Mataró s’ha proposat elaborar, indicar i difondre les rutes forestals que es poden fer a Mataró. Així ho va aprovar el Ple municipal de desembre, a proposta del grup municipal d’ERC, que va rebre el suport de totes les formacions amb representació al consistori. Els republicans apunten que la guia es podria inspirar en el model ja aplicat en el programa Fem Salut amb rutes urbanes per fer a peu, que inclouen el recorregut, la dificultat i la durada.\nCiclistes i senderistes a les Cinc Sénies. Foto: R.Gallofré\nEntre els objectius de la guia, es vol evitar l’ús del cotxe per accedir al bosc, diversificar la mobilitat de les persones per tal de fer-la més equilibrada, promoure hàbits saludables i el respecte i cura del medi ambient. I, sobretot, que els camins siguin accessibles per a la ciutadania, per la qual cosa aquests s’han de senyalitzar bé i arranjar-los, àmbits en els quals encara queda molta feina per fer.\nLa moció constata que en aquesta tasca hi podrien tenir un paper molt important entitats coneixedores del territori com la Unió Excursionista de Catalunya a Mataró, l’Agrupació Científico Excursionista de Mataró, l’Agrupació de Defensa Forestal Serra de Marina, la Secció de Ciències Naturals del Museu de Mataró o l’Associació de propietaris forestals del Montnegre – Corredor.\nQue ho aprofitin Fa 3 mesos\nDavid Pancras Fa 3 mesos\nANTONIO Panadero Fa 3 mesos\nMoises Fa 4 mesos\nFERNANDO Fa 4 mesos


CSM ORIENTACIÓ: ÈPOCA D’ EXÀMENS. ESTRÈS I ANSIETAT\nÈPOCA D’ EXÀMENS. ESTRÈS I ANSIETAT\nMolts infants i adolescents pateixen estrès i ansietat en l’època d’exàmens per por al fracàs o a posar en perill el treball i l’esforç de tot el curs. El sentiment de neguit no és negatiu, sinó que demostra la nostra responsabilitat davant les nostres obligacions i és la motivació per portar-les a terme.\nEncara que és normal que durant les hores prèvies a l’examen l’estudiant senti nervis, si aquest estat perdura en el temps o és molt pronunciat, pot arribar a afectar negativament en els resultats.\nEl problema apareix quan aquesta sensació influeix tant en l’estudiant que aquest és incapaç de centrar-se en el que fa.\nBuscar el millor mètode d’estudi.\nExterioritzar les emocions: escriure expressant les preocupacions davant l’examen elimina la pressió de l’estudiant i calma els nervis.\nTenir una actitud positiva i confiar en un mateix.\nMantenir uns hàbits de vida saludables (alimentació, son, activitat física, relaxació...)\nSeguir unes pautes bàsiques a l’hora de fer els exàmens.\nÉs fonamental portar ben preparat el temari o lliçons, havent estudiat de manera constant durant el curs, per assegurar-nos l’objectiu d’aprovar el curs.\nEstudiar un dia o dos abans de la prova, o fins i tot la nit anterior genera en el cervell un excés d’informació. Raó per la qual poden apareixer llacunes o confusions durant l’examen, perquè no han assimilat correctament els conceptes.\nTambé és necessari haver estudiat una mica tots els dies. Així ja tenim assimilats els conceptes i tan sols falta repassar la informació els dies previs.\nUsar esquemes i resums per sintetitzar la informació, i ressaltar allò que és més important.\nSempre que sigui necessari, utilitzar el diccionari i altres materials sempre que es dubti o hi hagi dificultat de comprensió de paraules o significats.\nRepassar el que s’ha après, entenent-lo i evitar memoritzar sense comprensió. Si s’escau, rellegir sempre que hi hagi dubtes.\nProcurar relacionar, enllaçar i pensar el que se sap amb allò que s’intenta aprendre de memòria.\nCondicions per a l’estudi\nEl lloc d’estudi ha d’estar ben il·luminat i ventilat. Sense sorolls ni interrupcions.\nLa taula d’estudi ha de permetre que els braços descansin sobre la superfície, formant en el colze un angle de 90 graus, per eviatr fatigues o dolors lumbars.\nDurant el temps d’estudi, fes pauses amb regularitat, descansant de5 a10 minuts cada hora.\nEl dia anterior a l’examen s’ha de dormir 7 ó 8 hores, per arribar-hi descansat i amb la ment clara.\nCompte amb els estimulants ( cafè, refrescs de cola…). Per ajudar a conciliar el son seria convenient prendre una infusió relaxant.\nProcurar deixar de banda els problemes personals quan s’ha d’estudiar.\nEliminar els pensaments negatius respecte a la nostra capacitat i la nostra competència com estudiant.\nLlegeix les preguntes amb atenció abans de contestar-les. Pensa abans d’escriure.\nDistribueix el temps em funció del contingut que calgui desenvolupar em cada pregunta.\nComença per les preguntes més fàcils de contestar per a tu i deixa les que no tens clares per al final.\nRepassa abans de lliurar-lo.\nPublicado por yottatecno en 9:05


Deures, sí o no? - Diari de Girona\ndaniel capó 08.07.2016 | 00:00\nels arguments acadèmics en contra dels deures se succeeixen i ara llegeixo que la confederació de pares de l'escola pública, la Ceapa, ha sol·licitat formalment que se suprimeixin els quadernets d'estiu, de manera que les vacances escolars siguin un temps d'oci i res més. Se sap que el joc, sobretot si és lliure i desestructurat, forma part de l'aprenentatge natural dels nens (cosa, per cert, que es constata així mateix en els animals), de manera que, per a un bon nombre de pares, l'estiu s'hauria de convertir en una mena de reserva natural destinada a la descoberta, el joc, l'exploració i la recerca. Nous amics, la platja o la muntanya, el retrobament de les famílies, una noció de l'aventura i el risc allunyada de l'estricte control parental conformarien alguns dels objectius d'aquesta pedagogia estival, davant dels tediosos exercicis de matemàtiques o el repàs de les normes gramaticals.\nL'obsessió actual en contra dels deures també té a veure amb la moda de les habilitats no cognitives. Bastants estudis subratllen la importància de l'autocontrol emocional, la sociabilització, la perseverança o la confiança, trets que difícilment s'adquireixen per via acadèmica si fem cas al periodista de l'educació Paul Tough, però sí mitjançant el joc, ja sigui lliure o organitzat.\nFinalment, els partidaris de suprimir els deures utilitzen també un argument de caràcter social, ja que el treball escolar a casa i les classes de repàs accentuen les diferències socioculturals de les famílies. Així, en lloc de disminuir la bretxa formativa entre els diferents alumnes d'un curs, s'incrementaria segons l'actitud, el nivell cultural i la capacitat econòmica dels pares. Si ho interpretem així, els deures anirien en contra de la igualtat social.\nPer descomptat, hi ha motius de sobres per defensar gairebé qualsevol posició. Estudis com els del premi Nobel d'Economia James Heckman han demostrat la crucial importància de les habilitats no cognitives, que s'adquireixen bàsicament durant els primers anys de vida. L'obsessió per ensenyar a llegir a una edat primerenca abans dels sis o set anys resulta irrellevant. I, per descomptat, vist els resultats que obtenim en proves internacionals com les de PISA, és molt probable que el currículum espanyol estigui mal dissenyat, amb un excés de matèries i coneixements en què no s'arriba a aprofundir prou. Però, al mateix temps, suprimint de forma radical els deures d'estiu, l'únic que reforça és un altre procés ben conegut pels teòrics de l'educació i que en anglès s'anomena summer learning loss. Un estiu sense lectura ni matemàtiques equival a retrocedir uns dos o tres mesos en les corresponents habilitats del nen, cosa que, en efecte, contribueix a incrementar les diferències entre els alumnes.\nPotser el punt mig entre les dues posicions sigui precisament aquest: caldria llegir i exercitar les matemàtiques (a més de l'anglès o qualsevol altre idioma estranger), mentre que tota la resta resultaria força irrellevant. Per descomptat, llegir un llibre no és el mateix que fer deures, però sí que exigeix ??constància i certa voluntat. De la mateixa manera, encara que es poden utilitzar molts jocs per repassar les matemàtiques -del Mancala als Lego, de les cartes SET a un bon nombre d'app-, segurament també sigui convenient donar algun tipus d'explicació teòrica, potser no més de deu o quinze minuts diaris.\nEn un món on cada vegada escassegen més els bons treballs i en què a més primen sobretot les capacitats analítiques, no sembla que les propostes de la Ceapa puguin convèncer els escèptics. De fet, la tendència contrària sembla imposar-se. D'acord amb el sociòleg Robert Putnam, en les últimes dècades, els pares amb formació universitària han multiplicat per quatre el temps de lectura dels seus fills. També inverteixen molts més diners en activitats extraescolars, classes de repàs, ensenyament d'idiomes i tutories personalitzades. Per al periodista David Brooks, «el Batxillerat constitueix una màquina de selecció social». Segurament, l'ansietat dels pares contribueix al fet que tot el procés educatiu sigui un procés de selecció social. Però el món global i competitiu d'avui també ho és. I no sembla que res ni ningú pugui canviar aquesta tendència.


Subhasta virtual de sementals\nLa Covid-19 ha suspès la Fira concurs de mascles de raça bruna, que aquest any s’havia de celebrar per novena edició. Es farà avui a distància després que els ramaders hagin pogut mostrar els sementals a través de la pàgina web del ministeri d’Agricultura.\nEls quatre mascles, de dalt a baix i d'esquerra a dreta, són 'Ordi', 'Pal', 'Pirata' i 'Pessons'.\nActualitzada 09/04/2020 a les 07:02\nOrdi, Pal, Pirata i Pessons són quatre vedells de raça bruna. La seva extraordinària història sorgeix pel fet que han estat seleccionats com els mascles més qualificats per seguir la feina endegada fa tretze anys per Ramaders d’Andorra, amb l’objectiu d’aconseguir una raça autòctona de vedells de raça bruna, els quals es comercialitzen sota la IGP Carn d’Andorra i el segell de carn de qualitat controlada d’Andorra. Els quatre mascles, però, a causa de la crisi sanitària provocada pel coronavirus no es podran mostrar als ramaders que vulguin licitar per les seves qualitats a l’assecador de la Borda Vidal. Allà es va celebrar l’11 d’abril passat la vuitena Fira concurs de mascles de la raça bruna d’Andorra, un esdeveniment suspès per la Covid-19. I és que la història d’Ordi, Pal, Pirata i Pessons encara és més extraordinària pel fet que són els primers vedells que participaran al Principat en una subhasta virtual de mascles de raça bruna.\nEls ramaders interessats a adquirir algun dels quatre sementals tindran fins avui a les dotze del migdia per presentar les ofertes. A partir d’aquella hora un comitè format per un membre de l’Associació de Pagesos i Ramaders, la direcció i un tècnic del departament d’Agricultura, el gerent de Ramaders d’Andorra i un interventor del ministeri de Finances avaluaran, seguint el criteri econòmic com a principal element, les ofertes admeses i procediran a publicar-ne els resultats.\nPer tal d’evitar la licitació a cegues dels vedells de raça bruna, Ordi, Pal, Pirata i Pessons fa uns dies que mostren les seves excel·lències per internet. Cadascun ha protagonitzat un vídeo personalitzat on han pogut demostrar per què han estat ells els cridats a seguir millorant la raça autòctona andorrana.\nI no ho han tingut fàcil per ser les estrelles dels vídeos més buscats pels ramaders aquests darrers dies. Segons explicava ahir l’executiu en un comunicat, els quatre mascles procedents de quatre explotacions ramaderes del Principat han hagut de superar primer la fase de preselecció i posterior selecció duta a terme durant els darrers mesos al Centre de selecció genètica del Gorupe Gascon a Villeneuve de Paréage, a l’Arieja. En aquest centre els exemplars van ser sotmesos a un estudi morfològic i a un seguiment de les seves capacitats de desenvolupament muscular, esquelètic i de les aptituds funcionals d’acord amb el reglament que fixa l’estàndard, la qualificació i la inscripció d’animals bovins al Llibre genealògic de la raça bruna d’Andorra.


Les set claus de l’èxit de ‘Hunters’, la nova sèrie d’Amazon que ficciona l’Holocaust\nLa sèrie barreja l’estètica de la violència de Tarantino i els germans Coen amb el drama de l’Holocaust de Steven Spielberg\nImatge promocional de la sèrie d'Amazon 'Hunters'\nActualitzada el 28-02-2020 17:17\nPer a la recepta d’avui necessitarem: 40 g d’acció, 20 g d’humor, 10 g de superherois, 70 g d’història de l’Holocaust, 30 g d’actors de renom i 5 g de violència, ho barregem tot bé fins que tinguem una massa homogènia i així aconseguim Hunters . La nova sèrie d’Amazon Prime Video és una de les apostes de la plataforma de Bezos d’aquesta temporada.\nAquesta nova producció ens situa a Nova York l’any 1977, on l’assassinat de l’àvia de Jonah Heidel Baum desencadenarà un seguit de successos. L’incident ens mostrarà la fosca veritat que amaga la mort de l’anciana jueva. I és que un grup de caçadors de nazis, liderats també per un jueu, han descobert que centenars d’antics alts funcionaris de Hitler estan conspirant per crear un Quart Reich als Estats Units. La finalitat d’aquest variat grup és buscar venjança per l’Holocaust que van fer els nazis.\n1 - La sèrie compta amb un elenc de nivell amb actors de renom com Al Pacino, com a líder dels caçadors de nazis, o Josh Radnor, Ted Mosby a Cómo conocí a vuestra madre.\n2 - Encara que la duració dels capítols, 90 minuts, el pilot i 60 minuts la resta pugui semblar molt, la sèrie no es fa pesada. El fet de combinar flashbacks del terror dels camps de concentració amb escenes d’acció o humor fa que el temps passi més ràpid.\n3 - L’estilitzada recreació dels anys 70 als Estats Units per mitjà del color de les imatges, les seves localitzacions, la decoració i el disseny gràfic.\n4 - La violència lúdica i humor negre de la sèrie recorda l’estil de Tarantino a Malditos bastardos i al cinema dels germans Coen, però també al drama de l’Holocaust de Spielberg a La llista de Schindler .\n5 - Les referències constants al món dels superherois, sobretot a Batman. Si més no, el protagonista de la història, Jonah, seria el superheroi que lluita contra els dolents.\n6 - La capçalera de la sèrie, que recrea una partida d’escacs entre els dos bàndols, nazis i caçadors, amb fitxes dels protagonistes de la sèrie, és sublim. Juntament amb la música que l’acompanya.\n7 - Tot i que és una ficció i es pren algunes llicències, la sèrie també intenta representar l’autèntic horror nazi.\nCuriositats que envolten aquesta producció\nEl creador de Hunters, David Weil, s’ha inspirat en les històries de la seva àvia, que va estar en un camp de concentració.\nEscena de la sèrie 'Hunters'\nEl Museu d’Auschwitz ha criticat una de les escenes de la sèrie que mostra una partida d’escacs humans en un camp de concentració.\nInventar escenes falses com la que mostra ‘Hunters’ és una bajanada i una mica perillós. A més, dona ales als negacionistes de l’holocaust i falta al respecte a les víctimes d’Auschwitz\nMuseu d’Auschwitz declaracions a Efe\nEn conclusió, Hunters és una sèrie que intenta recrear l’Holocaust jueu amb un punt de vista i un enfocament que trenquen amb el que estem acostumats a veure.\n07-02-2020 15:20 SÈRIES TV\n23-09-2019 08:01 SÈRIES i EMMYS\nPer què has de mirar ‘Fleabag’, millor comèdia als Emmy i nominada als Globus d’Or


El Consell Comarcal de la Conca de Barberà estudia mancomunar el servei municipal de gestió d'aigua - Impulsa, la plataforma que connecta fabricants i administració local\nEl Consell Comarcal de la Conca de Barberà estudia mancomunar el servei municipal de gestió d'aigua\nEl Ple del Consell Comarcal va aprovar per unanimitat el pressupost de la corporació per l'any vinent. Els recursos econòmics del Consell Comarcal passaran dels 6,2 M EUR de l'exercici 2012, als 5,8 milions l'any vinent. Una baixada d'uns 400.000 euros que representa un descens del 5,5%.\nD'altra banda i en el marc d'incrementar l'eficiència i de mancomunar serveis municipals, el Consell Comarcal està treballant des de fa mesos en un nou projecte sobre la viabilitat de posar en marxa un servei de gestió del proveïment d'aigua als ciutadans que mancomunaria els actuals serveis municipals d'abastament d'aigua.\nEl Consell Comarcal mancomuna ja més d'una desena de serveis municipals de tot tipus, fet que redueix les despeses de gestió i millora l'eficàcia cap als ciutadans. Exemples clars en serien els serveis comarcals de recollida d'escombraries, d'atenció social bàsica, de promoció econòmica i turística, de serveis tècnics municipals, d'assistència informàtica als municipis o la gestió de les depuradores d'aigua.\nAixí, el Consell Comarcal vol fer una aposta ferma per continuar i incrementar -en qualitat i també en quantitat- els serveis que presta a la ciutadania i als ajuntaments. Com exemple, l'Àrea de Benestar Social està redissenyant la seva organització i funcionament per millorar l'eficiència els serveis que presta a la ciutadania.\n"El proper 2013 no serà un any de grans inversions sinó que en la mateixa línia dels tres darrers exercicis s'intentarà incrementar les actuacions d'assistència social i de promoció econòmica des de totes les àrees del Consell Comarcal", han assegurat des de l'ens.


Més de vint anys al Sàhara | UdGent\nPortada / Ciències socials / Humanitats / Notícies / Recerca i transferència del coneixement / Reportatge\nEstada d'una delegació de la UdG als campaments de refugiats de Tindouf\nEntre el 29 de març i el 10 d’abril una delegació de la Universitat de Girona ha fet una estada de cooperació als camps de refugiats sahrauís de Tindouf (Algèria) i als territoris alliberats del Sàhara Occidental, amb visites a les poblacions d'Auserd i Smara. Un dels integrants del grup, el professor d'Antropologia Carles Serra ens en fa un resum.\nInterior d'una tenda a Auserd, Sàhara Occidental (Foto Carles Serra)\nUn equip de tres persones (dos antropòlegs i un tècnic en disseny gràfic de la UdG) ha estat realitzant entrevistes i recopilant material (documents, objectes i imatges) a partir dels quals es construirà el discurs museogràfic de les instal·lacions d’un museu a la població d’Auserd. Els continguts de la instal·lació donaran veu a la població entrevistada per l’equip de la UdG: alguns dels primers combatents del Front Polisario, dones implicades des de l’inici del procés revolucionari que es va viure al Sàhara Occidental i persones que van viure una vida nòmada fins al moment de l’ocupació militar marroquina.\nL’estada dóna continuïtat a la col·laboració d’un equip de la UdG amb el Ministeri de Cultura de la RASD, iniciada fa una mica més de vint anys\nUn altre equip (amb dos arqueòlegs, un geòleg i un economista, tots quatre de la UdG) han estat treballant també en els campaments de refugiats i han fet una estada en una zona de gravats rupestres, Sluguilla Lawaj, que acull un dels jaciments més extensos de la zona. Les primeres prospeccions feien pensar en un jaciment de gravats sobre roques al llarg de 30 quilòmetres del recorregut d’un riu. La darrera estada ha permès prospectar ja més de 40 quilòmetres i el nombre de gravats identificats ja és de prop de dos milers. La documentació d’aquest jaciment ha de permetre l’establiment de protocols de custòdia i visita que en garanteixin la protecció i ha de donar lloc també a una tesi doctoral, en la qual actualment treballa Helena Ventura, alumna de doctorat de la UdG.\nfotos sàhara sahrauís entrevistats per l’equip de la UdG (Foto Carles Serra)\nL’estada dóna continuïtat a la col·laboració d’un equip de la UdG amb el Ministeri de Cultura de la RASD, iniciada fa una mica més de vint anys. Des d’aleshores, aquesta col·laboració ha donat diversos fruits: des de la creació del Museu Nacional del Poble Sahrauí (instal·lat als mateixos camps de refugiats), fins a diverses estades als territoris del Sàhara Occidental sota control del Front Polisario, per tal d’identificar els indrets d’interès patrimonial (sobretot jaciments d’art rupestre) i treballar per a la seva protecció (denúncies a organismes internacionals, establiment de protocols de visita o difusió entre la població de la zona del valor patrimonial dels diversos jaciments d’art prehistòric).\nEn l’actualitat, els equips de la UdG treballen en la creació de quatre noves instal·lacions que es construiran a cadascun dels quatre grans camps de refugiats. En aquestes sales es donarà a conèixer la realitat del Sàhara Occidental. els campaments en l’actualitat, la situació que es viu a les zones ocupades militarment pel Marroc, així com la riquesa patrimonial del Sàhara Occidental i la seva població. . També hi haurà la veu dels poetes sahrauís que amb els seus textos han guardat els moments més significatius del passat del poble sahrauí: des del record dels territoris més apreciats, fins a les crides patriòtiques i revolucionàries, la denúncia política o el dia a dia a l’exili dels camps de refugiats.\nLloc on s’instal·larà el futur museu a la població d’Auserd, Sàhara Occidental (Foto Carles Serra)\nAquesta estada al desert es va haver de limitar a uns pocs dies, atès el clima pre-bèl·lic que es vivia a la zona: l’ordre del Govern marroquí de retirar el personal de les Nacions Unides i l’inici de maniobres militars, feien témer una represa del conflicte armat. Amb tot, l’estada de l’equip de la UdG va transcórrer sense incidents i els seus treballs continuaran amb vistes a que la primera d’aquestes sales – museu es pugui inaugurar a mitjans d’octubre d’enguany i es pugui començar a vincular aquestes instal·lacions amb les escoles, biblioteques i altres centres i recursos educatius i culturals dels camps de refugiats.\nOficina de Cooperació per al DesenvolupamentRASDSàhara OccidentalUniversitat de Girona


Comprar tonyina vermella online de l'Ametlla de Mar - La Peixateria del Delta\nCompra tonyina online de l’Ametlla de Mar\nConsiderada com una de les millors tonyines del món, especialment pel mercat japonès. La seva qualitat es deu en part a la bona salut del litoral on es pesca, una de les zones més grans de praderia de posidònia del Mediterrani.\nEl nostre sistema d’entrega és simple: quan ens arriba la tonyina de la subhasta de la tarda, la preparem i l’expedim perquè tu la puguis rebre l’endemà al matí. No trobaràs enlloc una tonyina més fresca, perquè és pesca i s’entrega en menys de 24 hores. Això ho notaràs en el gust i sobretot la textura.\nSi vols agafar-ne quantitat per estalviar-te el transport (gratuït a partir de 100€), t’enviem la tonyina com tu ens demanis, sencera o a lloms i envasada al buit per si la vols congelar.\nL’Ametlla de Mar, port de tonyina\nL’Ametlla de Mar és històricament el principal port pesquer de Catalunya pel que fa a tonyina. Ja fa molts anys que s’hi pesca (fins i tot hi ha una platja de l’Almadrava). Actualment compta amb la major flota pesquera artesanal d’aquest pelàgic.\nQuina és la situació de la tonyina?\nEl consum desaforat d’alguns països (principalment asiàtics) des de l’any 2000 va dur aquest animal a una situació crítica. Per aquest motiu l’any 2008 va començar un pla de preservació amb una reducció dràstica de les captures. Malhauradament aquesta regulació no va distingir entre “bons i dolents”, i la flota artesanal de tonyina de l’Ametlla va ser una de les principals damnificades.\nAquesta reducció de les captures va comportar una recuperació vertiginosa de la tonyina, i actualment n’hi ha molta, moltíssima. Aquest excés ha comportat a més la reducció d’altres peixos com la sardina, el seitó o fins i tot la gamba i el calamar, ja que la tonyina és un gran devorador de qualsevol espècie.\nVeient la situació, el juliol del 2018 es va permetre a la flota artesanal capturar tonyina de nou, amb un límit de 260 kg per embarcació. Aquesta es fa mitjançant arts respectuosos de pesca, principalment amb l’ham.


Cultura Estrategies de ciutat\nAquest projecte és un dels guanyadors del concurs d’idees del Laboratori de Cultura Inclusiva de Las Naves. L’aposta per la reflexió en metodologies innovadores a favor de la creació, producció i consum cultural ha sigut una altra de les propostes premiades per Las Naves. El projecte Inclou-met assegura el retorn social dels projectes culturals, cap […]\nINTRODUCCIÓ En Las Naves, des de la xarxa Connecta Salut, s’entén la salut com un dret, la salut en un sentit integral i holístic, que va més enllà de la mera concepció del sanitari, que té en compte els determinants socials, econòmics, mediambientals de la salut, des de la perspectiva de salut en totes les […]\nLas Naves convoca el concurs de solucions per a les barreres de la ciutat amb 45.000 euros\nEls reptes del Laboratori d’Accessibilitat Tecnològica abasten millores en els sistemes d’informació per a persones amb diversitat funcional en el transport públic, en l’accés a edificis i serveis públics, en la participació activa en espais de decisió pública de les persones… Una vegada seleccionades les propostes guanyadores d’aquest concurs, es desenvoluparan els projectes pilot de […]\nClimathon 2018 s’enfronta aquest any a València a la lluita contra el mosquit tigre. Les persones que participen desenvoluparan idees innovadores durant una marató de 24h per fer front a aquesta amenaça emergent. El concurs d’idees se celebrarà el 26 i 27 d’octubre en Las Naves i està organitzat per la plataforma europea de lluita contra el […]\nA la convocatòria s’han presentat un total de 81 projectes, dels quals han sigut seleccionats 15 perquè exposen davant del jurat el seu projecte. Les millors idees innovadores per a fomentar la cultura inclusiva tindran un premi total de 45.000 euros i disposaran de 6 mesos per a engegar-ho a València. Dimecres que ve […]\n‘Patis vius, patis coeducatius’, documental sobre l’ús dels patis escolars des de la pespectiva de gènere\nROS Fest 2018: Realitat Augmentada, música, dansa i curts de temàtica robòtica


And the Oscar (finally) goes to… – Captures\nAnd the Oscar (finally) goes to…\nPublicat el 29 febrer, 2016 1 Març, 2016 per Captures\nQuina pel·lícula va ser la gran guanyadora dels Oscars d’aquest any? Segons com ho mirem, perquè si ha de ser per quantitat, està clar que Mad Max: Fury road va escombrar a tots aquells que dubtaven de la seva presència al gran aparador del cinema de Hollywood. Per la importància del premi? Doncs bé, s’hauria de discutir, per un fotògraf seria la categoria a millor fotografia, per un perruquer o maquillador seria la seva categoria, i així podríem anar fent.\nPerò bé, davant d’aquesta discussió eterna, cal dir que en una cerimònia marcada per la polèmica #OscarsSoWhite, abans, durant i després de la gala, els moments més destacats van ser l’Oscar a millor pel·lícula per Spotlight i, indiscutiblement, el més que merescut premi a Leonardo DiCaprio com a millor actor protagonista per The Revenant.\nLeonardo DiCaprio va complir tots els pronòstics aquesta vegada. Després de 4 nominacions, Julianne Moore va ser l’encarregada d’anunciar el guardó i, automàticament, tot el públic del Dolby Theatre de Los Angeles es va posar en peu per ovacionar un més que merescut reconeixement a un dels millors actors de l’època recent de Hollywood.\nAgraït i amb un somriure a la cara, potser pensava que ahir deixava de tenir la pressió d’emportar-se el premi, va voler agrair als companys de The Revenant, a l’equip, als seus amics i a la seva família, i no va anar-se’n sense mostrar, davant de més de 30 milions d’espectadors, el seu activisme ambiental i polític, la seva preocupació pel canvi climàtic i els problemes que afecten a les poblacions més desfavorides.\nSi aquest és el millor paper de DiCaprio, és discutible, segurament mirant la seva filmografia papers com els que ens va mostrar a Diamantes de sangre, Infiltrados, Shutter Island o El Lobo de Wall Street, entre molts d’altres, es mereixien molt més aquest reconeixement. Però com acostuma a passar amb l’Acadèmia de Hollywood, els premis arriben a destemps.\nPremi de denúncia\nAlegria compartida per tots els que creiem que Spotlight era l’única pel·lícula de les nominades que tenia dret a emportar-se l’estatueta a millor film. I és que, encara que n’hi havia de bones (no s’entén la nominació de Bridge of spies i Brooklyn), aquesta és la única que a més de tenir tots els elements d’una bona pel·lícula –actors, guió, muntatge- aporta alguna cosa a l’espectador, remou consciències i l’imaginari de la societat.\nGuanyadora a millor guió original, poca gent sap que el guionista, també director de la pel·lícula, en saber de la història va fer una recerca i una investigació, parlant amb els protagonistes reals de la història, per poder escriure i plasmar al paper de la millor manera cada moviment, cada paraula, cada succés.\nDurant el discurs d’agraïment, una crida al Vaticà i al Papa Francesc: lluitar contra els abusos de l’església, no girar la vista i restaurar la fe del poble.\nEls esperats i les sorpreses\nCom en cada cerimònia dels Oscars, hi ha moments i premis que a les porres ja tenen el seu valor segur i d’altres que fan un gir a l’últim moment.\nAlguns dels esperats i confirmats, van ser el premi a millor actriu a Brie Larson per Room; el primer Oscar a Ennio Morricone per la banda sonora de The hateful eight (Hollywood li devia des de feina molts anys); l’Oscar a la millor cançó per Writting on the walls de la darrera pel·lícula de James Bond – tot i que Lady Gaga va estar a punt de treure-li el guardó a Sam Smith-; el premi a millor pel·lícula de parla no anglesa per El hijo de Saul; i film d’animació per Inside out.\nDe les sorpreses destaquen, especialment els 6 Oscars tècnics a Mad Max: Fury Road, no per no merèixer-los, sinó perquè semblava que havia de ser la quota diferent dins de la gala que havia de marxar amb les mans buides. També va sorprendre l’Oscar al millor actor secundari a Mark Rylance per Bridge of spies, de fet, l’únic aspecte d’aquesta pel·lícula d’Spielberg que mereix la pena.\nI entre tant premi, alguna mitja sorpresa. Premis que s’esperava que caiguessin en segons quines mans però que hi havia la sospita d’alguna sorpresa, com l’Oscar a millor actriu de repartiment per Alicia Vikander per The danish girl, millor documental a Amy o millor director a Alejandro G. Iñárritu per The revenant, entre molts d’altres.\nDesprés de la polèmica prèvia als Oscars amb la campanya de boicot per la manca de presència d’afroamericans a les nominacions, no podia haver-se fet una cerimònia més irònica i reivindicativa. Chris Rock com a presentador ja va començar amb una introducció que llançava ganivets a tort i a dret, especialment als impulsors de la campanya #OscarsSoWhite: Will Smith, Jada Pinket-Smith i Spike Lee. I aquesta actitud no va parar en les 3 hores que va durar la gala. Gags de les pel·lícules nominades amb aspectes de crítica racial, discursos reivindicant la igualtat d’oportunitats per tots els col·lectius (negres, asiàtics, llatins, dones, gais…) i bromes que, de vegades, eren masses confuses.\nI sempre hi ha lloc pels moments emotius: les llàgrimes de part del públic durant l’actuació de Lady Gaga intrepretant Til it happens to you del documental The haunting ground i les de Kate Winslet en veure al seu millor amic recollint el premi a millor actor, l’ovació a Ennio Morricone que als 87 anys recollia el seu primer Oscar i l’emotivitat de l’In memorian, que aquest any va anar acompanyat del tema Blackbird dels Beatles interpretat per Dave Grohl.\nLa nota negativa per tots aquells que vam veure la gala a través de Movistar+ va ser una vegada més el doblatge pèssim de la cerimònia i la manca d’opció de veure l’espectacle en versió original. Assignatura pendent encara.\nPosted in CinemaEtiquetat Cinema, Leonardo DiCaprio, oscars2016Hollywood


2020 - Subvencions destinades a la contractació de persones aturades\nL'objecte de l'atorgament d'aquest ajut econòmic és, per una banda, l'ocupació, de persones aturades per afavorir la seva integració al món laboral i d'una altra el desenvolupament del teixit empresarial del municipi i la seva reindustrialització .\nL'atorgament d'aquest ajut econòmic té com a finalitat subvencionar parcialment la contractació per part de les empreses o entitats que desenvolupin la seva activitat a Sant Cugat del Vallès i que contractin persones aturades.\nAdreça electrònica per a dubtes subvencions@santcugat.cat\nRequisits de les persones que es contractaran i de les empreses o entitats beneficiàries:\na) Requisits de les empreses o entitats beneficiàries:\nPodran ser beneficiàries les empreses o les entitats del Tercer Sector amb una plantilla de fins a 250 treballadors.\nLes empreses han de tenir centre de treball necessàriament a Sant Cugat del Vallès i venir desenvolupant la seva activitat com a mínim 6 mesos abans de la data de la primera contractació subvencionable.\nAddicionalment, les empreses o entitats beneficiàries hauran de reunir els requisits següents:\n• Que l'empresa o entitat no hagi acomiadat improcedentment en els últims 6 mesos pel mateix lloc de treball.\n• Tenir la condició de micro, petita o mitjana empresa, altres fórmules jurídiques relacionades amb l'economia social i solidària, el tercer sector i organitzacions sense ànim de lucre.\n• Formalitzar els contractes laborals objecte d'aquesta subvenció per un termini mínim de 6 mesos.\n• Que no hagin estat beneficiàries d'aquesta subvenció en les convocatòries anteriors dels anys 2017 i 2018 per contractar persones pels mateixos llocs de treball.\n• No ser administració pública, ni organisme públic ni societat mercantil pública ni, en el cas que sigui una societat mercantil privada, que la majoria del seu capital social ni la majoria dels seus membres del màxim òrgan de govern siguin de titularitat pública o nomenats per un ens públic.\n• Ser titular d'un compte bancari on rebre l'import de la subvenció.\n• Tenir l'activitat econòmica legalment autoritzada per l'Ajuntament de Sant Cugat del Vallès.\n• No haver gaudit de la quantia màxima subvencionable (40.000€) de l'anterior convocatòria de l'Ajuntament de Sant Cugat del Vallès d'ajuts per a la contractació de persones aturades.\nb) Requisits de les persones a contractar:\n• Estar en situació d'atur segons definició en l'objecte de la present convocatòria, en el dia de fer efectiu el contracte.\n• No haver treballat en l'empresa en els darrers 6 mesos\n• Pertànyer a un dels col·lectius següents:\n• Persones que hagin exhaurit la prestació per desocupació.\n• Aturats de llarga durada (mínim 1 any)\n• Majors de 45 anys.\n• Joves de 16 a 35 anys.\n• Persones amb discapacitats.\n• Persones pertanyents a famílies amb tots els seus membres a l'atur.\n• Dones desocupades.\nLa durada mínima del contracte ha de ser de 6 mesos amb jornades no inferiors al 50% de les hores setmanals segons conveni aplicable.\nEn els contractes de treball s'ha de fer constar la frase següent: "El present contracte està finançat en tot/part amb càrrec a l'ajut atorgat en el marc del Programa complementari de suport a les iniciatives locals en matèria d'ocupació i de millora de l'ocupabilitat 2019-2020 de la Diputació de Barcelona, d'acord amb el corresponent règim".\nNo se subvencionaran les contractacions de:\n• Persones que siguin el/la cònjuge, ascendents, descendents o tingui un altre parentiu per consanguinitat, afinitat o adopció, fins a segon grau inclusiu, referit a qualsevol persona vinculada amb l'administració o direcció de l'empresa o entitat sol·licitant.\n• Persones membres dels òrgans d'administració de l'empresa o entitat o que tinguin una participació del capital igual o superior al 25%, referit a l'empresa o entitat sol·licitant.\n• Persones considerades alts directius/ves.\nPels contractes iniciats durant el 2019, el termini per presentar les sol·licituds finalitzarà el 28 de febrer de 2020 i pels contractes iniciats durant el 2020, el termini per presentar sol·licituds finalitzarà el 30 de juny de 2020.\nBases subvencions contractació persones aturades 2020


Les empreses que treballen amb blockchain facturaran "com a mínim" 60 MEUR en cinc anys a Catalunya La República\nACN Barcelona.-Les empreses que treballen amb blockchain facturaran més de 60 MEUR en cinc anys a Catalunya, segons les previsions del Govern. De moment, hi ha 90 companyies catalanes relacionades […]\nACN Barcelona.-Les empreses que treballen amb blockchain facturaran més de 60 MEUR en cinc anys a Catalunya, segons les previsions del Govern. De moment, hi ha 90 companyies catalanes relacionades amb aquesta tecnologia amb un volum de negoci de 9 milions d’euros l’any. Així ho ha assegurat el director general d’Innovació i Economia Digital de la Generalitat, Daniel Marco, després d’inaugurar la jornada Blockchain Spirit, un esdeveniment que forma part del congrés alternatiu creat arran de la cancel·lació del Mobile World Congress (MWC), el Tech Spirit Barcelona. Segons Marco, Catalunya no ha de ser només “usuària” sinó “generadora” d’una tecnologia que “canviarà la governança d’internet” i donarà “més poder al ciutadà amb el control de les dades”.\n“Durant aquest any hem doblat el nombre d’empreses que es dediquen a aquesta tecnologia. El que volem és atraure talent i generar noves empreses i inversions”, ha afirmat, abans de puntualitzar que el sector tindrà un creixement “espectacular”. Les companyies que treballen amb blockchain a Catalunya són principalment consultores o empreses que desenvolupen nous models de negocis.De la mateixa manera que el 5G facilitarà la connectivitat intel·ligent i la intel·ligència artificial, l’automatització de processos, el blockchain permetrà certificar les transaccions a Internet i, per tant, transformar la manera com funcionen administracions i negocis, segons Marco. En concret, gràcies al blockchain es podran transferir actius digitals, evitar còpies fraudulentes i emetre identitats digitals més segures. Marco ha explicat que la Generalitat està reformulant el model d’identitat digital catalana, IdentiCAT, que ha quedat parat després de l’aprovació del decret sobre seguretat digital del govern espanyol.En aquest sentit, un dels ponents a les xerrades, el director de l’àrea de tecnologia de Caelum Labs, Àlex Puig, ha explicat que aquesta tecnologia permetrà treballar amb identitats digitals sobiranes. “En lloc de tenir una base de dades amb tots els usuaris, podem aconseguir que cada un dels usuaris tingui la seva pròpia base de dades i controli les seves dades”, ha explicat. A tall d’exemple, ha explicat que amb un sistema blockchain és possible demostrar que un cotxe és elèctric a l’hora de passar per un peatge i evitar el pagament.Amb tot, Puig ha defensat que la identitat digital “no ha de ser cosa d’una nació” sinó que ha de ser “per tothom”. “No volem fer un DNI digital el que volem és donar la capacitat a la gent de recuperar el control de les seves dades i que siguin capaços d’identificar-se a Internet”, ha explicat. Segons l’expert, l’administració ha de crear certificats que les empreses puguin aprofitar per a aprofundir en la descentralització i en la comunicació segura. Pel que fa a la regulació sobre el blockchain i les identitats digitals en la qual està treballant la Comissió Europea, Puig ha assegurat que aquestes directives s’han de focalitzar en “protegir el ciutadà” i no tan centrada a beneficiar els Estats.Les jornades Blockchain Spirit acullen quaranta xerrades amb líders de la indústria locals i internacionals del blockchain com Viivi Lähteenoja, Director General Adjunt de MyData, Nolan Bauerle, Director d’Investigació de Coindesk, Griff Green, cofundador de The Commons Stack.


El Mollerussa s'imposa a pilota aturada\nFUTBOL COPA CATALUNYA AMATEUR\nEdu Raya, de penal i de falta, decideix el partit i elimina l’Alcoletge\nEl Mollerussa es va emportar el bitllet per a la següent fase de la Copa Catalunya Amateur després d’imposar-se a l’Alcoletge (1-2), en un gran partit, equilibrat, i jugat en gran manera al centre del camp. Amb l’eliminació de l’Agramunt, el Mollerussa ja és l’únic equip lleidatà que queda en la pròxima fase, que ja es disputarà a doble partit. El xoc enfrontava el campió del grup XIII de Tercera i el del grup V de Segona, i es van imposar els del Pla d’Urgell amb dos gols d’Edu Raya a pilota aturada.\nLa primera part va ser un estira-i-arronsa entre els dos contendents, i en el minut 17, una pèrdua defensiva del quadre local va acabar en penal a favor del Mollerussa, que per mitjà de Raya i des dels onze metres, va inaugurar el marcador per als visitants (0-1). Amb el gol, l’Alcoletge va continuar lluitant, però les ocasions no abundaven, i cap equip no s’imposava amb claredat a l’altre.\nEn el segon temps, els dos equips van anar a buscar el partit decididament, i en un contraatac local, Pifarré es va escapar amb velocitat i va aconseguir l’empat (1-1). A poc del final, tanmateix, una falta dubtosa a la vora de l’àrea va ser executada de forma magistral per Edu Raya, anant la pilota a l’escaire i sent imparable per al porter (1-2). El gol va sentenciar el partit, i l’Alcoletge no va poder aconseguir l’empat malgrat bolcar-se a l’atac en els compassos finals. El Mollerussa sabrà demà (12.00) el seu pròxim rival en la competició.


Activitats previstes per al dia 27/5/2022\ndel 14/5/2022 al 12/6/2022 · Centre d’Interpretació de la Vida a la Plana · Santa Bàrbara\nL’exposició "L’Ebre. Darrer escenari de les Brigades Internacionals" ha estat produïda pel Museu de les Terres de l’Ebre i el COMEBE amb el suport del Departament de Cultura i del Departament de Justícia de la Generalitat de Catalunya. Després de la seva inauguració a Amposta al Museu de els Terres de l’Ebre, la mostra inicia la seva itinerància i ara es podrà visitar al Centre d’Interpretació de la Vida a la Plana. L’exposició consta de texts i fotografies organitzats en 8 àmbits i es podrà visitar des del dia 14 de maig al 12 de juny. a continuació de l’acte es realitzarà la conferència “La lluita per la causa antifeixista s’havia acabat en aquell racó del món, en aquesta part d’Europa. La batalla de l’Ebre a la memòria dels brigadistes”, a càrrec de M. Lourdes Artigas d’UB-SIDBRINT.\ndel 19/5/2022 al 3/7/2022 · Sala d’exposicions temporals del Museu de les Terres de l’Ebre · Amposta\nL’exposició permet copsar la transformació de la societat ampostina, entre finals del segle XIX i les primeres dècades del segle XX, a través de l’evolució d’una de les seves activitats socioeconòmiques: el comerç al detall, entès com la compra i la venda de productes naturals i industrials o de serveis. Una activitat que va implicar directament botiguers, negociants i representants, però també una bona quantitat d’artesans, pagesos i pastors.\nEls àmbits temàtics de l’exposició estan retolats amb diferents tipografies i acompanyats de fotografies dels inicis del segle XX, i inclouen un primer àmbit introductori, amb la imatge de l’exposició i els textos titulats: “L’època dels grans canvis” i “Un comerç entre el passat i el futur (1860-1928)”; i la resta dels àmbits, concrets, que són per ordre alfabètic: “Banca”, “Barberia”, “Botigues”, “Bugaderia”, “Carnisseria”, “Farmàcia”, “Ferreteria”, “Fotografia”, “Hoteleria” (tavernes, cafès, fondes i hostals), “Queviures”, “Rellotgeria”, “Venda al carrer” i “Veterinària”.\nTots els objectes exposats eren antigament d’ús quotidià, i són avui béns patrimonials de caràcter etnològic. La major part procedeixen del fons del Museu de les Terres de l’Ebre, però també se n’exposen d’altres, fruit de diferents préstecs realitzats, amb motiu de l’exposició, per alguns dels comerços més antics d’Amposta: Farmàcia Ferré (iniciada el 1874), Joieria Salvadó (fundada el 1902), Carns Lafont (carnisseria creada el 1912) i Dolços Alemany 1912 (pastisseria inaugurada el 1912); i també per altres comerços avui desapareguts: la barberia Perruqueria Garriga, les fàbriques de sifons i gasoses La Higiènica i Fatsini, propietat de les famílies Garriga, Vidal i Fatsini (totes ja en funcionament durant els anys 1920).


Pàgina inicial/Càtedra, Difusió/Taller pràctic sobre finançament de projectes d’economia circular a través de programes europeus\nLa Càtedra de Transformació del Model Econòmic de la Universitat de València ha posat en marxa un Taller pràctic per a l’elaboració de propostes de participació en programes europeus de finançament en l’àmbit de l’economia circular.\nEn el marc de les activitats formatives de la Càtedra, aquest taller pràctic es planteja amb l’objectiu de donar a conèixer i facilitar l’accés als programes europeus de finançament en matèria d’economia circular. S’adreça a les entitats públiques i privades, administracions locals, centres de recerca, empreses i, en suma, a tots aquells agents socials interessats en promoure i implementar projectes d’economia circular.\nDurant el taller s’abordaran les fases d’elaboració de projectes, els requeriments específics de cada programa i s’oferiran pautes i recomanacions que contribuïsquen a aconseguir l’èxit de les propostes. La sessió tindrà lloc íntegrament en línia el pròxim 12 de novembre en horari de 11,30 a 14 h. (Inscripcions ací)\nVisió general de les principals línies de finançament que ofereix la UE en Economia\nAccions de suport a càrrec de la Direcció General de Fons Europeus de la Generalitat Valenciana\nCasos d’èxit i de fracàs: el que s’ha de fer i el que no en la preparació de propostes\nCriteris pràctics per a l’elaboració de documents. Informació requerida en les plataformes\nRecomanacions i consells per a futurs programes de finançament


Ros: “Les causes dels ERTO han de ser reals” – LESCRONIQUES.COM\nRos: “Les causes dels ERTO han de ser reals”\nlescroniques\t 12/05/2020\t Feu un comentari\nEl líder d’UGT de Catalunya defensa la derogació de la reforma laboral per evitar que els treballadors “paguem aquesta crisi com ens van fer pagar l’altra”\nDesprés d’un Primer de Maig molt diferent en les formes, però amb les mateixes reivindicacions de sempre, és hora de posar fil a l’agulla. Activar l’ingrés mínim per esquivar la pobresa, reforçar els serveis públics i allunyar-se de les retallades han estat els protagonistes d’un Dia Internacional dels Treballadors confinat i molt virtual. El secretari general d’UGT a Catalunya, Camil Ros, avisa que si no es treballa en aquesta línia i es deroga part de la reforma laboral, “la porta de sortida serà la pobresa” i, en aquest sentit, sosté que els treballadors “no podem pagar aquesta crisi com ens van fer pagar l’altra”. “Mig confinat” perquè els sindicats són un servei essencial, el líder d’UGT reclama que el teletreball “no sigui precari perquè l’estem mitificant i després d’això haurem de negociar què és teletreball i què és teleprecari”.\nVIA Empresa conversa amb Ros per telèfon un dia abans que sortís a la llum l’ERTO presentat per UGT per als seus treballadors. Després que es publiqués dimecres l’acord entre el sindicat i el comitè per aplicar l’expedient de regulació, on es justifica l’ERTO per “causes objectives”, aquest diari va provar de tornar a contactar amb UGT per conèixer amb més detall quines són aquestes causes. Però no s’ha rebut cap resposta. El que sí que s’explica en un comunicat és que el personal que està donant resposta directa a la crisi sanitària i econòmica queda exclòs de l’expedient i, per tant, afecta 119 dels seus 244 treballadors, així com que se’ls compensarà el salari fins a arribar al 100%.\nAquest any tocava parlar de salut i treball. De com fer que a les empreses hi hagi la salut i la protecció necessària i que no sigui un lloc de contagi i rebrot del virus. S’ha de ser molt estricte perquè si no hi ha les condicions de salut i seguretat, aquella activitat econòmica no es pot realitzar.\nMoltes empreses tenen dubtes sobre com han d’actuar.\nA mi m’agrada resumir-ho amb una frase: Si hi ha dubte, no hi ha dubte. En matèria de salut i seguretat, no es pot posar en marxa l’activitat econòmica si hi ha dubtes.\nEn aquest sentit, contempleu l’opció que hi hagi empreses que posin en marxa la seva activitat sense comptar amb totes les mesures de seguretat necessàries?\nN’hi poden haver algunes perquè sempre n’hi ha, però especialment on hi ha comitè de riscos i prevenció laboral, s’està pactant que hi hagi els mecanismes. Tenim exemples concrets, com el cas de Correus, on hi falten EPIs. Per això és molt clau el paper de la gent de prevenció de riscos i de la representació sindical.\n“Necessitem un equilibri entre la salut i l’activitat econòmica”\nCaldrà veure com anirà el procés de desescalada. Moltes de les activitats de teletreball es continuaran mantenint i prioritzant. Allà on no sigui obligatòria l’activitat, s’haurà de mantenir el teletreball i amb la presencial s’ha de veure la gradualitat. Ho haurem d’anar situant perquè necessitem un equilibri entre la salut i l’activitat econòmica, la feina i que la gent cobri a finals de mes. Perquè quan puguem sortir del confinament, puguem reactivar el consum. Vam començar el virus sense manual, però ja anem escrivint algunes pàgines per garantir la salut i la seguretat. Quan nosaltres tenim constància d’alguna empresa que no compleix, fem les accions pertinents.\nÉs prioritari salvar vides, llocs de treball i empreses. Així és com hem centrat el Primer de Maig. I amb un missatge molt clar: aquest 1 de maig havia de ser quan havíem de tenir damunt la taula la derogació parcial de la reforma laboral i això no ho tindrem. Ho hem de recordar. Això s’ha de fer. No pot ser que les bases de la crisi sanitària i de les polítiques de sortida siguin sobre les bases de la reforma laboral, que és la precarietat i els salaris baixos.\nSí, i evidentment el risc de passar dels ERTO amb la cobertura d’atur a altres escenaris com el risc d’acomiadament o la precarització de condicions se soluciona amb el canvi de legislació en el marc del diàleg i negociació que s’estava produint. Hem aconseguit l’increment del salari mínim i que no se’t pugui acomiadar estant de baixa, però hi ha moltes coses que continuen damunt la taula.\nI a això se suma, com deia, que s’està construint damunt d’unes bases que ja no haurien de ser-hi.\nLa crisi anterior, la vam començar amb què els ERO i els ERTO necessitaven l’autorització de l’administració pública, en el nostre cas de la Generalitat. Hi ha haver un procés de negociació i, el 2012, amb la segona reforma laboral, la del PP, es treu aquesta autorització i és quan hi ha l’allau d’ERO i el repunt d’acomiadaments. S’ha de fer el debat sobre quin mecanisme de vigilància i negociació es fa tant en el marc dels ERTO com si en vénen d’acomiadament.\nSabem que per mantenir els llocs de feina hem de tenir empreses que tinguin tresoreria i activitat econòmica, però no a costa de les nostres condicions de treball. No podem pagar aquesta crisi com ens van fer pagar l’altra. I per això no podem passar cert tipus d’acords que precaritzin més el mercat de treball.\nCom desestabilitza l’economia un mercat de treball precari?\nLa majoria de nosaltres hem estalviat aquestes setmanes. Hem pujat la factura del supermercat, però quan tornem, si veiem que les feines es mantenen i no hi ha acomiadaments, no tindrem por a perdre la feina i, per tant, consumirem. Si veiem que hi ha risc de perdre-la, frenem el consum. A l’altra crisi hi va haver un moment en què la crisi de consum va ser més psicològica pel que podia venir i que tinguessis la capacitat d’afrontar-ho.\nComprarem menjar o coses petites, però si t’has de canviar la televisió o el cotxe, no ho faràs. Donar la confiança a la gent perquè consumeixi es fa amb salaris dignes.\n“Donar la confiança a la gent perquè consumeixi es fa amb salaris dignes”\nHi ha hagut un allau d’ERTO per causes de força major que no necessiten acord i s’han de vigilar i repassar. Si hi ha treballadors que no tenen representació sindical a la seva empresa, poden fer dues coses: apropar-se a la Inspecció de Treball o a UGT perquè els assessorem. Les causes dels ERTO que es fan han de ser reals i les mesures que es posen també. No són diners que vinguin del cel. Només falta que estiguem subvencionant empreses amb crèdits ICO i altres ajuts i després utilitzin això que han guanyat en tresoreria per gastar-s’ho en un acomiadament.\nNo podem subvencionar els acomiadaments amb els ajuts. El risc que hi ha és que hi hagi gent que se n’aprofiti, però també que alguns ERTO es converteixin en acomiadaments.\nPoden aparèixer fraus d’empreses amb el tema dels ERTO? I com es gestionaria això si se’n detecten?\nSi això passa, l’empresa haurà de tornar els recursos públics que hagi utilitzat, tant de bonificació de la seguretat social, com les prestacions d’atur.\nQuins mínims s’ha d’exigir a les empreses per garantir la seguretat? Es pot incrementar la sinistralitat laboral per manca de material?\nLa salut és important, no només pel virus, sinó també pels accidents laborals i les empreses no han de ser un lloc on hi hagi sinistralitat. S’ha de ser molt estrictes. La qüestió està en què l’única flexibilitat que hi ha és adaptar-ho a cada empresa perquè serà diferent segons el sector. La distància és clau. Per això és important que hi hagi comitè de prevenció de riscos i comptin amb l’assessorament de les mútues de treball per fer plans.\n“Els delegats sindicals han estat clau en aquesta situació: són els que han negociat els ERTO perquè no es destrueixi ocupació”\nNosaltres hem fet una campanya a les xarxes que es diu Primera Línia i cada dia pengem vídeos dels nostres delegats en els centres de treball. Han estat clau en aquesta situació: són els que han negociat els ERTO perquè no es destrueixi ocupació. Als sindicats, normalment se’ns critica sempre, però quan hi ha un problema la gent ve.\n“Els serveis públics no s’han de retallar, s’han de reforçar”\nA aquestes patronals que demanen menys impostos i alhora demanen crèdits, cal dir-los que als llocs on hi ha més ajuts públics és on es paguen més impostos. L’estructura pública és clau. Necessitem una OTAN de la sanitat. Hem de canviar els exèrcits dels Estats per grups d’epidemiòlegs. En aquesta conversa, hem acabat arreglant el món [riu]. (viaempresa.cat / AMIC)\nCatalunya, Entrevista, General, Ocupació\nCamil Ros, ERTO, UGT\nEl Departament de Cultura impulsa el doblatge i la subtitulació en català de pel-lícules i sèries en plataformes digitals i suports físics\nDissenyen una màscara transparent per a persones sordes que facilita l’expressivitat facial


Iberdrola i el fabricant líder d'electrolitzadors al món Nel, a través de la seva filial Nel Hydrogen Electrolyser, sumen capacitats per convertir Espanya en referent tecnològic i industrial de l'hidrogen verd. Les companyies han signat un acord per desenvolupar electrolitzadors de grans dimensions i promoure la cadena de valor d'aquesta tecnologia al nostre país.\nL'empresa noruega Nel és el major fabricant d'electrolitzadors del món amb operacions comercials en més de 80 països. Es tracta d'una companyia global dedicada a l'hidrogen, que ofereix solucions òptimes per produir, emmagatzemar i distribuir hidrogen a partir d'energia renovable. Les seves arrels es remunten a 1927 i les seves solucions d'hidrogen cobreixen tota la cadena de valor, des de les tecnologies de producció d'hidrogen fins a les estacions de proveïment d'hidrogen. Les seves accions cotitzen a la Oslo Stock Exchange.\nAddicionalment, i per materialitzar el projecte, Iberdrola costat de l'empresa basca Ingeteam han constituït la companyia Iberlyzer, amb l'objectiu de convertir-se en el primer fabricant d'electrolitzadors a gran escala al nostre país.\nAquesta companyia començarà la seva operació l'any que, per tal de subministrar més de 200 MW d'electrolitzadors en 2023. Aquesta producció -que representa més del 50% dels objectius de la capacitat instal·lada d'electrolitzadors a Espanya en aquesta data- anirà destinada a l' segon projecte de l'aliança Iberdrola i Fertiberia, que produirà hidrogen verd per a la planta de Pals de la Frontera, a Huelva.\nEl Grup Ingeteam, proveïdor habitual d'Iberdrola tant nacional com internacionalment, està especialitzat en la conversió d'energia elèctrica, amb operacions a tot el món i compta amb establiment permanent a 24 països, emprant més de 4.000 persones.\nEl projecte industrial de Iberlyzer suposarà una inversió propera als 100 milions d'euros i generarà ocupació qualificada directe per a 150 persones.\n"La iniciativa permetrà accelerar la producció d'hidrogen verd a Espanya, creant una nova indústria amb alt potencial de creixement, com és la fabricació d'electrolitzadors. Seguim avançant en el nostre pla amb el qual volem situar a Espanya i a Europa a l'avantguarda mundial en aquesta tecnologia, amb la qual es reduirà la dependència energètica i el consum de combustibles fòssils i impulsarà la revitalització econòmica i social de país ", explica Ignacio Galán , president d'Iberdrola.\n"És una gran oportunitat per a nosaltres treballar estretament amb Iberdrola en projectes d'electrolitzadors a gran escala. Iberdrola va contribuir amb èxit en el passat al desenvolupament de la indústria eòlica i ara ho està fent amb l'hidrogen. Aconseguir visibilitat de volums importants de compra i treballar junts en el desenvolupament de la cadena de valor en grans projectes contribuirà enormement a la reducció de costos d'aquesta tecnologia ", apunta Jon André Løkke, CEO de Nel.\n"Estem orgullosos de participar al costat de Iberdrola en aquest nou i il·lusionant projecte. Des del nostre inicis hem treballat amb ells en el camp de les energies renovables; primer en eòlica, després en solar fotovoltaica i, des d'avui, mitjançant la creació d'Iberlyzer, ens situem al capdavant del desenvolupament de la indústria de l'hidrogen verd ", indica Adolfo Rebollo, CEO d'Ingeteam.\nIberdrola, líder tecnològic i industrial en el sector de l'hidrogen verd\nRecentment, Iberdrola i Fertiberia han presentat una aliança que contemplaria el desenvolupament de 800 MW d'hidrogen verd en quatre fases, en les plantes de Fertiberia de Puertollano (Ciudad Real) i Pals de la Frontera (Huelva), fins a 2027. La iniciativa representa una inversió de 1.800 milions d'euros en els pròxims set anys i podria fer del nostre país un líder industrial en el sector de l'hidrogen verd i el primer amb el 100% de producció d'amoníac per fertilitzants completament verd.\nLa capacitat de producció d'hidrogen verd d'aquest pla equivaldria al 20% de l'objectiu nacional -que preveu la instal·lació de 4GW a 2030- i aconseguiria que el 25% de l'hidrogen actualment consumit a Espanya no generés emissions de CO2. Amb aquests projectes, es contribuiria al desenvolupament de la cadena de valor, creant gairebé 4.000 llocs de treball qualificats -2.000 d'ells ja en 2023-, a través de 500 proveïdors locals.\nEl projecte és fruit de la col·laboració privada i pública, neix amb la mateixa ambició que ha mostrat el Govern en la seva Full de Ruta de l'hidrogen renovable i respon als criteris establerts pel Fons Europeu de Recuperació, el suport dels serà essencial per a l'execució de les tres últimes fases del projecte.\nEl major complex d'hidrogen per a ús industrial d'Europa\nAquesta iniciativa d'innovació ha arrencat amb la posada en marxa del major complex d'hidrogen verd per a ús industrial d'Europa, que estarà operatiu en tot just un any a Puertollano (Ciudad Real), després d'una inversió de 150 milions d'euros. El projecte estarà integrat per una planta solar fotovoltaica de 100 MW, un sistema de bateries d'ió-liti amb una capacitat d'emmagatzematge de 20 MWh i un dels majors sistemes de producció d'hidrogen mitjançant electròlisi (20 MW). El seu desenvolupament i construcció generarà 700 llocs de treball i, un cop operatiu, evitarà l'emissió de 39.000 tCO2 / any.\nPer a aquest projecte, Iberdrola ha seleccionat com a proveïdor preferent per a la construcció del sistema de producció d'hidrogen mitjançant electròlisi a Nel Hydrogen Electrolyser, una divisió de Nel ASA.


Diari ARA | El Timbalet\nEl Timbalet / Noticies / Diari ARA\nPublicat el 14 d'abril de 2018 per admin\nCompartim amb vosaltres …\n… l’ article que ha sortit al diari Ara i que parla del nostre projecte educatiu.\nLlegint-lo podreu veure que el que sentim quan estem a dins de les aules!!!\nGràcies Esther Escolán pel reportatge.\nTambé, gràcies a la Núria amb la seva aportació : “Formar part del diseny e implementació de projectes d´Educació Emocional como el de la Llar dinfants el Timbalet és mirar de present a futur. Aquest@s petit@s demà seran adults i estaràn preparats per a ser feliços. Em sento orgullosa de la implicació del seu equip i de la feina de direcció i coordinació. El resultat està a la vista. El seu èxit és la meva satisfacció. Bravo pel vostre projecte “La finestra és oberta”


Holiday home Fyrrebakken Aakirkeby Aakirkeby Dinamarca - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Holiday home Fyrrebakken Aakirkeby està situat idealment a Vester Somarken; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Fyrrebakken Aakirkeby ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. Sauna de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Holiday home Fyrrebakken Aakirkeby la base perfecta per a gaudir de la seva estada a Vester Somarken.


Arxius de Simon Stephens - Revista (Pausa.) Quadern de teatre contemporani\nÉs un dels dramaturgs anglesos més premiats i estrenats d’aquest començament de segle. Fins ara ha escrit les següents peces teatrals: Bring Me Sunshine (1997), Bluebird (1998), Herons (2001), Port(2002), One Minute (2003), Christmas (2004), Country Music (2004), On the Shore of the Wide World(2005), Motortown (2006), Pornography (2007), Harper Regan (2007), Sea Wall (2008), Canopy of Stars (2008), Punk Rock (2009), Marine Parade (2010), A Thousand Stars Explode in the Sky (escrita amb David Eldridge i Robert Halman, 2010), T5 (2010), The Trial of Ubu (2010), Wastwater (2011), Three Kingdoms (2011), A Doll’s House (2012), The Curious Incident of the Dog in the Night-Time (adaptació de la novel·la homònima de Mark Haddon, 2012) i Morning (2012). Les seves obres s’han estrenat als teatres més importants de Londres, com el Royal Court Theatre o el National Theatre, i s’han representat per Europa, Estats Units i Austràlia.\nEl 2002 li va ser atorgat el Pearson Award a la millor obra de teatre per Port. On the Shore of the Wide World va ser considerada la millor peça teatral del 2005 als Manchester Evening News Awards i el 2006 va rebre l’Olivier Award a la millor obra de teatre. El 2007 Motortown va ser considerada la millor obra de teatre internacional per la revista alemanya TheaterHeute. Finalment, el 2008 Pornography va ser convidada a prendre part al festival TheaterTreffen de Berlín.\nActualment és director artístic associat al Lyric Hammersmith de Londres.\nA la Sala Beckett, d’aquest autor s’hi ha pogut veure Londres (Paret marina/T5) (2011). A més a més, des del 2009 s’encarrega de coordinador el taller internacional de l’Obrador d’estiu.bl\nT5 és una obra de l'autor britànic Simon Stephens. Traducció: Violeta Roca T5 ha de ser llegit per una dona d’uns trenta anys.


El 46 % de les parcel·les requerides ja han estat netejades | Cullera\nEl 46 % de les parcel·les requerides ja han estat netejades\nLa primera fase del pla de l'Ajuntament de Cullera per a lluitar contra la problemàtica dels terrenys agrícoles abandonats complix mig any amb un resultat satisfactori. Prop del 46 % de les propietats requerides ja han estat netejades, segons ha informat este matí el regidor d'Agricultura, Marc Joan.\nConcretament, de les 283 notificacions enviades pel consistori, un total de 116 han estat condicionades pels mateixos propietaris mentre que els serveis municipals han actuat en 10 casos. La previsió és que este nombre augmente en els pròxims mesos a mesura que vagen arribant les autoritzacions judicials per a fer-ho d'ofici.\nD'altra banda, actualment hi ha 143 parcel·les que es troben en situacions diverses, bé a l'espera de la seua publicació en els diaris oficials o bé pendents de resolució judicial per a autoritzar l'entrada, ha explicat Joan. Del total dels requeriments, només 11 han estat per error.\nD'esta forma, es calcula que quan es complisca un any des que el consistori iniciara el seu programa per a mantindre el terme en unes condicions òptimes i evitar l'abandonament de terres al voltant de 300 parcel·les hauran estat netejades.\nEsta mesura, unida a l'entrada en funcionament del banc de terres, mitjançant el qual propietaris i persones a títol individual es cedixen terrenys en desús per al seu cultiu a canvi del manteniment d'estos, suposen un punt d'inflexió que posa fi a anys d'abandonament del terme de Cullera com a conseqüència de les polítiques urbanístiques d'especulació impulsades pels anteriors governs.\nEls incendis que a principis d'any afectaren moltes parcel·les abandonades així com la voluntat del govern local de reactivar l'agricultura, foren els dos factors que portaren a l'ajuntament a iniciar el seu pla d'acció.\nL'Ajuntament de Cullera recorda la necessitat de mantindre netes tant les terres com els tancaments de les parcel·les. El fet d'obviar esta obligació, comporta sancions de fins a 1.500 euros, en compliment de l'ordenança de Medi Rural.\nA més, s'ha adquirit la maquinària necessària per a actuar d'ofici, com així ja ha ocorregut per primera vegada en la història del municipi.\nJoan valora que malgrat que el procediment legal resulta costós pels tràmits burocràtics que comporta «la resposta dels propietaris està sent molt bona». No obstant això, recorda que «sempre és millor actuar per voluntat pròpia i no esperar a les notificacions municipals o entrar en processos judicials». En 2017, ha avançat, s'iniciarà la segona fase del pla.\nEl regidor ha aprofitat per a agrair el treball conjunt que realitzen els departaments d'Agricultura i la Policia Local en este projecte de recuperació agrària i ambiental.


- Fiasco Awards 2013. God Rewards Fools 2013\nMés Arabic Chinese Danish Dutch Finnish French Galician German Greek Hebrew Hindu Hungarian Italian Japanese Korean Norwegian Polish Portuguese Romanian Russian Swedish Vietnamese\nEls Fiasco Awards volen premiar els millors projectes de l'àmbit TIC que han acabat en FIASCO, a fi de potenciar l'esperit crític, fomentar l'actitud positiva envers els entrebancs del camí cap a l'èxit i, per què negar-ho, per divertir-nos! Més »\nEls nominats del 2012 van ser:\nLA TECNOLOGIA DE LA GLOBALITZACIÓ\nAnd the 2012 winner was...\nBLACKBERRY s'ha endut el premi Fiasco Awards d'enguany, que ha estat lliurat a Barcelona en la seva quarta edició. Dels 3.613 votants 1.922 ho han decidit així.\nEls nominats del 2011 van ser:\nVotació electrònica referèndum Diagonal BCN\nAnd the 2011 winner was...\nGOOGLE BUZZ s'ha endut el premi Fiasco Awards, lliurat a Barcelona en la seva tercera edició. Dels 3.220 votants 2.817 ho han decidit així. S'ha lliurat també un accèssit a la candidatura de la votació electrònica-referèndum de la Diagonal de Barcelona.\nSegona edició! L'organització dels Fiasco Awards és conscient que atorga el premi a un producte que no és encara al mercat, però després de consultar les bases del certamen afirma que no hi consta cap condició que impedeixi aquesta candidatura, convertida avui en premi per clara majoria. De tota manera, si d'aquí a un any la resposta del mercat no fa de l'iPad el pronosticat fiasco, l'organització es compromet a presentar l'edició 2010 dels Fiasco Awards com a un dels finalistes als Fiasco Awards 2011.\nEls nominats del 2010 van ser:\nLa interactivitat de la TDT\nAnd the 2010 winner was...\niPAD. De les més de 7.000 persones que han votat a través de la web, 4.325 l'han considerat el fiasco de l'any.\nFIASCO AWARDS 2009 (primera edició)\nCom tan tantes coses en aquesta vida, la primera vegada es especial ;-) El primer pas d'un llarg camí.\nEls nominats del 2009 van ser:\nSAGA, Sistema d'Administració i Gestió Acadèmica\nProjecte Pilot TDT GenCat - Maresme Digital\nMobuzz.tv, televisió per Internet\nOne Laptop per Child, l'ordinador de 100$\nAutonòmix, el programari lliure distribuït per les administracions\nAnd the 2009 winner was...\nWINDOWS VISTA, de les 6.403 persones que heu votat, 5.222 heu considerat el sistema operatiu de Microsoft com un Gran Fiasco.\nAccèssit per a...\nSAGA, el Sistema d'Administració i Gestió Acadèmica del\nDepartament d'Educació de la Generalitat de Catalunya ha estat el segon projecte puntuat com Fiasco.\n© 2013 Fiasco Awards/Organitza: La Segona Edat Contemporània/Avís legal